
	ДО 
          ОБЩИНСКИ СЪВЕТ
          ГР. БУРГАС





ДОКЛАДНА ЗАПИСКА
от ДИМИТЪР НИКОЛОВ - Кмет на Община Бургас



[bookmark: _Hlk156573007]ОТНОСНО: Стопанисване и управление на спортен обект: „СПОРТНА ЗАЛА“, с идентификатор 07079.653.590.1 и административен адрес: гр. Бургас, бул. „Александър Георгиев Коджакафалията”, № 67, находящ се в урегулиран поземлен имот (УПИ) ХI, кв. 143 по плана на зона Районен център, ж.к. „Меден Рудник”, поземлен имот (ПИ) с идентификатор 07079.653.590 по КККР на гр. Бургас.

         

       УВАЖАЕМИ ОБЩИНСКИ СЪВЕТНИЦИ, 

	Община Бургас полага усилия за изграждане и модернизиране на общинската спортна инфраструктура, което е предпоставка за насърчаване и развитие на масовия и професионален спорт. 
	С решение на Общински съвет – Бургас, обективирано в т.11 на Пр. № 9/26.03.2024 г. на ОП „Общински имоти“ се предостави управлението и стопанисването на зони за спорт на открито ведно с изградените в тях спортни съоръжения, разположени в част от УПИ ХI, кв. 143 по плана на зона Районен център, ж.к. „Меден рудник“, представляващ поземлен имот с идентификатор 07079.653.590 по КК на гр. Бургас. 
	През настоящата година успешно приключи изграждането на нова спортна зала в ж.к. „Меден рудник”, гр. Бургас, с идентификатор 07079.653.590.1 по КККР на гр. Бургас. Сградата е едноетажна, съставена от два обема, едно по-високо тяло с многофункционална зала и едно по-ниско тяло, където са обслужващите помещения. Разпределението включва: входен вестибюл с коридори и санитарен възел и многофункционална зала (подходяща за едновременно занимание на до 40 спортуващи) за провеждане на тренировки по бокс, карате, йога, танци, каланетика. Зоната за тренировки по бокс е с площ 142,20 кв. м., с един ринг и възможност за 20 едновременно трениращи, като е оразмерена по изискванията на нормите за проектиране на спортни сгради и съоръжения. 

	

	Залата разполага с два броя съблекални (за мъже и жени) с душове и санитарни възли, достъпни за хора в неравностойно положение; складове за спортен инвентар; медицински кабинет с чакалня пред него; манипулационна; два броя служебни помещения за треньори с баня към тях и др.
	Спортните обекти и съоръжения, стопанисвани от общинското предприятие се ползват за нуждите на физическото възпитание и спорта и свързаните с тях обслужващи и спомагателни дейности, съгласно Закона за физическото възпитание и спорта (ЗФВС),  Правилника за прилагане на Закона за физическото възпитание и спорта (ППЗФВС) и Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП „Общински имоти“.
	С оглед пълноценната експлоатация и поддръжка на новоизградената спортна зала, съответно ползванeто ѝ от граждани и спортни организации, с докладната записка се предлага предоставяне управлението на спортния общински обект на ОП „Общински имоти”. 
        Предвид изложеното, на основание чл. 21, ал. 1, т. 8 от Закона за местното самоуправление и местната администрация, чл. 12, ал. 1 от Закона за общинската собственост и чл. 16, ал. 2 от Наредбата за реда за придобиване, управление и разпореждане с общински имоти и вещи, предлагам, Общински съвет - Бургас да вземе следното:

РЕШЕНИЕ:

         Дава съгласие да се предостави на ОП „Общински имоти“, БУЛСТАТ 0000568141424, специализирано звено на Община Бургас, за стопанисване и управление спортен обект „СПОРТНА ЗАЛА“, с идентификатор  07079.653.590.1, находящ се в урегулиран поземлен имот (УПИ) ХI, кв. 143 по плана на зона Районен център, ж.к. „Меден Рудник”, поземлен имот (ПИ) с идентификатор 07079.653.590 по КККР на гр. Бургас и административен адрес на залата: гр. Бургас, бул. „Александър Георгиев Коджакафалията”, № 67.
	
	Приложение:  Удостоверение за въвеждане в експлоатация № 111/25.06.2025 г.
 

С уважение,

ДИМИТЪР НИКОЛОВ
Кмет на Община Бургас

